laion/Wikipedia-Exotic huggingface dataset:
מרטין אנדרסן נקסה

מרטין אנדרסן נקסה (בדנית: Martin Andersen Nexø;‏ 26 ביוני 1869 - 1 ביוני 1954) היה סופר דני. נקסה נולד למשפחה גדולה בשכונה ענייה מאוד של קופנהגן, דנמרק. משפחתו עברה לנקסה (משם לקח את שמו השני) בשנת 1877. בצעירותו סבל משחפת, אך הצליח להירפא ממנה. אחרי קריירה קצרה כפועל למד בתיכון עממי ומאוחר יותר עבד כעיתונאי. באמצע שנות ה-90 של המאה ה-19 סייר במסעותיו בדרום אירופה, וספרו Soldage (משנת 1903) מבוסס במידה רבה על מסעות אלה. כאיש הספרות היפה היה נקסה נתון בתחילה, כמוהו כיוהנס ו. ינסן, להשפעת הפסימיזם של סוף המאה (Fin de siècle), אך במשך הזמן אימץ נקודת השקפה מוחצנת יותר והצטרף לתנועה הסוציאל-דמוקרטית. מנקודה זו ואילך בלטה הנטייה החברתית בספריו. ספרו המוכר והמתורגם ביותר הוא, קרוב לוודאי, פלה הכובש, שהכרך האחרון שלו הושלם בשנת 1910. חלקו הראשון של הספר היה נושאו של הסרט "פלה הכובש", שהופק בשנת 1987. יצירתו הגדולה השנייה היא דיטה בת-אדם (1917–1921), ספר המעלה על נס את האישה העובדת והקרבתה העצמית כאם לזולתה. סרט דני, גרסה של החלק הראשון של ספר זה, הופק בשנת 1946. בשנותיו האחרונות, בין 1944 ל-1956, כתב טרילוגיה, שלא הושלמה מעולם. הטרילוגיה הייתה בחלקה המשך ל"פלה הכובש", ובחלקה אוטוביוגרפיה מוסווית. נקסה הירבה לכתוב על מעמד הפועלים, והיה בעל עמדות קומניסטיות שהשתקפו בספרים שכתב. הוא הצטרף למפלגה הקומוניסטית הדנית, אם כי לא ניתק לגמרי את קשריו עם הסוציאל-דמוקרטים עד 1933. תמיד תמך בלב שלם בברית המועצות, ועמדתו זו השפיעה במובנים רבים על הדורות הבאים של סופרים שמאלנים. המשטרה הדנית אסרה אותו כקומוניסט בשנת 1941, בתקופת הכיבוש הנאצי, אך הוא השתחרר ועבר לשוודיה הנייטרלית. משוודיה נסע לברית המועצות, משם שידר ברדיו לדנמרק ולנורווגיה (שהייתה אף היא תחת הכיבוש הנאצי). אחרי המלחמה עבר לדרזדן, שהייתה אז בגרמניה המזרחית, שם קיבל תואר אזרח כבוד. בין השאר, קרוי על שמו בית ספר תיכון בדרזדן. נקסה מת בדרזדן בשנת 1954 ונקבר בקופנהגן. כסופר יצא שמו לתהילה בעולם, ועד קריסת הקומוניזם במזרח אירופה המשיך להיחשב לסופר דגול שם. מעמד זה עתיד מן הסתם לדעוך שם בשנים הבאות, אך אין ספק שמקומו של נקסה מובטח בין הסופרים החברתיים החשובים של אירופה, כמו מקסים גורקי. דיטה בת אדם, ספריית פועלים, הדפסה ראשונה 1947, הדפסה רביעית 1987, תרגום מנשה לוין פלה הכובש מדיה וקבצים בנושא מרטין אנדרסן נקסה בוויקישיתוף מרטין אנדרסן נקסה, באתר אנציקלופדיה בריטניקה (באנגלית) כתבי מרטין אנדרסן נקסה בפרויקט בן-יהודה כתבי מרטין אנדרסן נקסה בפרויקט גוטנברג (באנגלית) מרטין אנדרסן נקסה, באתר "Find a Grave" (באנגלית) מרטין אנדרסן נקסה (1869-1954), דף שער בספרייה הלאומית מרטין אנדרסן נקסה, במסד הנתונים הקולנועיים IMDb (באנגלית) מרטין אנדרסן נקסה, באתר AllMovie (באנגלית) מרטין אנדרסן נקסה, במסד הנתונים הקולנועיים KinoPoisk (ברוסית) מרטין אנדרסן נקסה, באתר Discogs (באנגלית)
מתיו נייבל

מתיו נייבל (באנגלית: Matthew Nable; נולד ב-8 במרץ 1972) הוא שחקן קולנוע וטלוויזיה אוסטרלי ושחקן רוגבי לשעבר. אחרי ששיחק באליפות ווינפילד במהלך שנות ה-90, הוא כתב וכיכב בדרמת הרוגבי "החורף האחרון". נייבל כיכב גם בסרטים "רידיק" ו"יחידה עילית". בשנים 2014–2015 גילם את דמותו של ראס-אל-גול בסדרה "החץ". ב-2016 חזר לגלם את ראס-אל-גול ב"אגדות המחר". נייבל גדל בחופיה הצפוניים של סידני שבאוסטרליה. כמו כן, בהיותו ילד הוא שהה מספר שנים במלבורן שבוויקטוריה, שם אביו הוצב כחייל. אביו גם היה מאמן נבחרת אוסטרליה ברוגבי ואחיו, אדם נייבל, היה שחקן רוגבי מקצועי גם הוא. נייבל החל לשחק רוגבי בקבוצת הנוער של מועדון הרוגבי מנלי וורינגה והופיע 5 פעמים במדיה בין השנים 1991–1992. מאז הוא לא שיחק בליגה הבחירה עד 1995, אז שיחק 3 משחקים במדי סאות' סידני ראביטוס. אחרי מספר עונות באנגליה, שם שיחק עבור קרליסל ועבור לונדון ברונקוס, ניסה נייבל את כוחו באיגרוף, כאשר נלחם בקטגוריית משקל קל-כבד כחובבן. לאחר מכן עבד כאיש מכירות וכמאמן אישי, אך לבסוף החליט לפרוש ולנסות את מזלו בכתיבה. את קריירת הכתיבה שלו, נייבל החל עם כתיבת תסריט עבור "החורף האחרון", שבוסס על ספר שלא פורסם עם אותו השם. עם עזרה מחבריו, נייבל הצליח לגייס 1.6 מיליון דולר. הם עבדו ביחד כדי להכין את הסרט שיצא לאור בשנת 2007. הסרט זכה לשבחים, אך נכשל בקופות. ב-2009 פרסם נייבל את ספרו "אנחנו לא חיים כאן יותר". ב-2011, פורסם ספרו השני אשר עונה לשם "פנים בעננים". ספרו השני זכה לתשבחות. עבד כתסריטאי בתוכנית הטלוויזיה האוסטרלית "The Matty Johns Show" (אנ') שעסקה בליגת הרוגבי הלאומית. נייבל הופיע בסדרה "מזרח מערב 101" וב-2011 שיחק בסרט "יחידה עילית" יחד עם ג'ייסון סטיית'האם, קלייב אוון, רוברט דה נירו ודומיניק פרסל. ב-2012, כיכב נייבל בדרמה האוסטרלית "Bikie Wars: Brothers in Arms" (אנ'), ובסרט הקולנוע "הורג אותם ברכות". באותה שנה הודיע נייבל כי יככב בסדרת הדרמה האוסטרלית "הבטן הרכה" (אנ') בעונתה השישית. בשנה זאת שיחק נייבל בסרט "33 גלויות". נייבל הופיע ב-2013 בסרט "רידיק" יחד עם וין דיזל. ב-4 בספטמבר 2014, הודיע סטיבן אמל בחשבון הפייסבוק שלו כי נייבל יגלם את ראס-אל-גול בעונה השלישית של "החץ". נייבל גילם את הדמות במשך 10 פרקים. הוא אף המשיך לגלם את הדמות בסדרת ההמשך, "אגדות המחר". בשנת 2017 שיחק בסרט האימה "התגלמות הרוע". מדיה וקבצים בנושא מתיו נייבל בוויקישיתוף מתיו נייבל, במסד הנתונים הקולנועיים IMDb (באנגלית)
טורקיה במשחקים האולימפיים לנוער

טורקיה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). טורקיה משתתפת גם במשחקי החורף האולימפיים לנוער. לאורך השנים צברו ספורטאי הנוער הטורקיים 32 מדליות, מהן ארבע מדליות זהב. המשלחת הראשונה של טורקיה למשחקים האולימפיים לנוער הייתה לאולימפיאדת הנוער סינגפור והייתה הגדולה ביותר עד כה. המשלחת כללה 55 ספורטאים שהתחרו ב-15 ענפי ספורט. המשלחת זכתה ב-10 מדליות, מתוכן מדליית זהב אחת. המשלחת הגיעה להישגים בענף ההיאבקות, בה היא זכתה במדליית זהב (בנים, סגנון חופשי עד 76 ק"ג), מדליית כסף (בנים, סגנון יווני-רומי עד 69 ק"ג) ומדליית ארד (בנים, סגנון חופשי עד 54 ק"ג). בענף האיגרוף זכתה המשלחת במדליית כסף (קטגורית משקל קל-כבד בנים) ומדליית ארד (קטגורית משקל כבד בנים). כמו כן, זכתה המשלחת במדליית כסף בענף ההתעמלות בתחרות הקפיצות. המשלחת זכתה בשתי מדליות ארד בענף הטאקוונדו, בתחרויות בנים עד 63 ק"ג ובנות עד 44 ק"ג. נבחרת הבנות בכדורגל זכתה במדליית ארד, כמו גם בתחרות הבנים עד 62 ק"ג בענף הרמת משקולות. המשלחת רשמה הישגים נאים גם בענף האתלטיקה, בה העפילו למקצי הגמר בתחרויות הבנים בהטלת כידון (מקום 5), קפיצה לרוחק (מקום 6) וזריקת דיסקוס (מקום 8). בנוסף לענף הסיף בתחרות הרומח בה הגיעה למקום הרביעי ובענף השחייה בה סיימה במקום השמיני במשחה הגמר ב-200 מטר מעורב. המשלחת לאולימפיאדת הנוער נאנג'ינג מנתה 41 ספורטאים שהתחרו ב-16 ענפי ספורט. המשלחת זכתה ב-10 מדליות, מתוכן מדליית זהב אחת. ההישגים הגבוה ביותר נרשם בענף הג'ודו, בה היא זכתה במדליית זהב (בנות עד 44 ק"ג) ומדליית ארד (בנים עד 55 ק"ג). הישגים נאים נרשמו גם בענף ההיאבקות, בה היא זכתה בשתי מדליות כסף ומדליית ארד, ובענף הטאקוונדו, בה היא זכתה במדליית כסף ומדליית ארד. בענף האיגרוף זכתה המשלחת בשתי מדליות ארד. לעומת האולימפיאדה הקודמת המשלחת זכתה בענף החתירה במדליית ארד בשיט זוגות. הישג נאה נרשם גם בענף הקשתות, בה הגיע הנציג למקום הרביעי בתחרות הבנים (יחידים). טורקיה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ארבעה ספורטאים שהשתתפו בשלושה ענפי ספורט: סקי אלפיני, סקי למרחקים וקפיצות סקי. בהם לא הגיעה להישגים משמעותיים. המשלחת לאולימפיאדת הנוער לילהאמר הייתה גדולה יותר ומנתה 13 ספורטאים שהתחרו בשישה ענפי ספורט. ההישג של המשלחת היה העפלת נבחרת הקרלינג לרבע הגמר. בנוסף לענפים בהם התחרתה טורקיה באולימפיאדה הקודמת, המשלחת השתתפה לראשונה גם בענפי הגלישת שלג והלוז'.   ענף לא פעיל טורקיה במשחקים האולימפיים טורקיה במשחקים הפאראלימפיים
פיליפ אלסטנסון, מלך שוודיה

פיליפ אלסטנסון (בשוודית: Filip Halstensson;‏ 1070–1118) היה מלך שוודיה מ-1105 ועד מותו. פיליפ היה בנו של אלסטן סטנקילסון, מלך שוודיה ואחיינו של אינגה הזקן. פיליפ ואחיו, אינגה הצעיר, מלכו יחדיו החל משנת 1105 או 1110 כיורשיו של דודם אינגה הזקן. על פי הרישומים ב"חוק של וסטרייטלנד" (Västgötalagen) הוא היה מלך טוב. מידע מועט נוסף ידוע עליו ובהשוואה לרוב המלכים שמלכו בשוודיה לאחר ההתנצרותה, הוא זה שידוע מעט מאוד אודותיו. על פי הכתוב בסאגת האראוור (Hervarar saga) הוא מלך לזמן קצר בלבד ונשא לאישה את אינגגרד, בתו של האראלד השלישי, מלך נורווגיה. פיליפ נקבר ככל הנראה יחד עם אחיו, אינגה הצעיר במנזר ורטה בלינשופינג. מדיה וקבצים בנושא פיליפ אלסטנסון, מלך שוודיה בוויקישיתוף Personakt för Filip Halstensson (בשוודית)
אינגה הצעיר

אינגה הצעיר (בשוודית: Inge den yngre;‏ מת ב-1125) היה מלך שוודיה משנת 1105 או 1110 ועד מותו. אינגה היה בנו של אלסטן סטנקילסון, מלך שוודיה, ככל הנראה הצעיר מבניהם. על פי מסורות בלתי מבוססות הוא מלך יחד עם אחיו פיליפ לאחר מותו של דודם, אינגה הזקן. במקורות האנגליים הוא גם קרוי בשם אינגולד (Ingold). על פי הכתוב בסאגת האראוור (Hervarar saga): בניו של אלסטן היו פיליפ ואינגה והם ירשו את כס מלכות שוודיה לאחר מותו של אינגה הזקן מקורות אחרים מציינים של לאחר מותו של פיליפ היה אינגה הצעיר למלכה היחיד של שוודיה, אך שנת מותו לא ידועה. על פי הרישומים ב"חוק של וסטרייטלנד" (Västgötalagen) אינגה הורעל באסטריֶטלנד: המלך הנוצרי העשירי היה המלך אינגה, אחיו של המלך פיליפ, והוא נקרא על שמו של המלך אינגה (הזקן). הוא הורעל באסטריֶטלנד והדבר הוביל למותו. לא ידוע אם אינגה הצעיר היה בחיים כאשר פלש זיגורד הראשון, מלך נורווגיה לסמולנד ב-1123, אך כאשר הוא מת היה זה קיצו של בית סטנקיל. על פי הדיווח נשא אינגה לאישה את אולבהילד, בתו של האקאן פינסון הנורווגי, שמאוחר יותר נישאה לנילס, מלך דנמרק ובהמשך לסוורקר הזקן, מלך שוודיה. אף על פי כן, על פי מסורות אחרות נשא אינגה לאישה את רגנהילד מטלייה. מדיה וקבצים בנושא אינגה הצעיר בוויקישיתוף הערך אינגה הצעיר בנורדיסק פמילייבוק (בשוודית)
ראגנוולד, מלך שוודיה

ראגנוולד קנפהוודה (בשוודית: Ragnvald Knaphövde) היה מלך שוודיה באמצע שנות העשרים של המאה ה-12. כינויו Knaphövde מיוחס לכד לשתייה בגודל של ראש אדם או שמשמעותו "ראש עגול" בהתייחס לטיפשותו. ראגנוולד מוזכר ב"חוק של וסטרייטלנד" (Västgötalagen) כיורשו של אינגה הצעיר. מוצאו לא ברור. למלך אינגה הזקן היה בן בשם ראגנוולד וההיסטוריון סוון טונברג מזהה אותו כמלך ראגנוולד. אף על פי כן, מסורת אחרת מציגה את המלך ראגנוולד כבנו של אולוף נסקונונג ו"החוק של וסטרייטלנד" לא מציין שהתקיים קשר משפחתי כל שהוא בינו לבין המלכים שקדמו לו. ראגנוולד נבחר להיות מלך השוודים באופלנד ואז הוכר על ידי תושבי אסטריֶטלנד, אך כאשר הוא נכנס לוסטרייטלנד, הוא עשה זאת מבלי לקחת בני ערובה גותים. הוא נרצח בקרלבי על ידי הגותים שבחרו במקומו את הנסיך הדני מגנוס נילסן שהוכתר כמגנוס הראשון, מלך שוודיה. הכרוניקן הדני, סקסו גרמטיקוס, הסביר מאוחר יותר שבחירתו של מגנוס ורציחתו של ראגנוולד היה חלק מתוכניתם של הגותים לתבוע שלא כדין מידי השוודים את הזכות לבחור את המלך: אף על פי כן, מלך שוודיה מת ולמרות העובדה שהייתה זו הזכות של השוודים לבחור מלך חדש, הגותים תבעו שלא כדין את הזכות הזאת על ידי ביטול זכותם של האחרים והרהיבו עוז לתת את המלוכה למגנוס. השוודים לא הסכימו לאפשר לגותים כל זכות שהיא בהקשר זה וסברו שאין זה ראוי שאומה פחותת ערך תדרוש לעצמה זכות שהם החזיקו בה מזמנים קדומים. כאשר הם דרשו את זכויותיהם הקדומות, הם הכריזו שבחירתו של מגנוס אינה תקפה, בשל העובדה שלגותים לא הייתה זכות לבחור מלך והם בחרו מלך אחר. מלך זה נרצח עד מהרה על ידי הגותים ובמותו הועברה מלכותו לידי מגנוס ב"חוק של וסטרייטלנד", מסמך שנכתב במאה הבאה, הכירו הגותים בזכותם לבחור ולהדיח את המלך. ברשימת המלכים שבמסמך זה הם התעלמו מקיומו של מגנוס, אך תחת זאת הם הגנו על רציחתו של ראגנוולד: המלך הנוצרי העשירי היה ראגנוולד, אמיץ וגאה. הוא רכב לקרלבי ללא בני ערובה ובשל חוסר הכבוד שהוא רחש לגותים המערביים, הוא נרצח בבושת פנים. לאחר מכן משלו ראשי שבטים בוסטרייטלנד. כך הסבירו הגותים את רצח ראגנוולד כנקמה לגישתו היהירה כלפיהם. לאחר מותו של מגנוס משלו אצילים בוסטרייטלנד, ככל הנראה בחסותם של מלכי דנמרק, במשך כמה עשורים, עד אשר קיבלו שם את השליטה סוורקר הזקן ואחריו אריק התשיעי. במאה ה-16 החליף יוהאן השלישי, מלך שוודיה את מצבתו של ראגנוולד שניזוקה במצבה חדשה על קברו במנזר ורטה. קבר זה נחשב לקבר המשפחתי של אינגה הזקן ובשל כך נחשב ראגנוולד כבנו. מדיה וקבצים בנושא ראגנוולד, מלך שוודיה בוויקישיתוף הערך ראגנוולד בנורדיסק פמילייבוק (בשוודית) ראגנוולד, מלך שוודיה, באתר "Find a Grave" (באנגלית) Saxo Grammaticus: Gesta Danorum (בלטינית)
1933 בקולנוע

ערך מורחב – 1933 2 במרץ - הקרנת הבכורה של הסרט "קינג קונג" בניו יורק 6 ביוני - נפתח קולנוע הדרייב אין הראשון בקמדן שבניו ג'רזי הקמת מכון הסרטים הבריטי הסרט הטוב ביותר:  Cavalcade - פוקס השחקן הטוב ביותר: צ'ארלס לוטון - "חייו הפרטיים של הנרי השמיני" השחקנית הטובה ביותר: קתרין הפבורן - "תהילת בוקר" היא עשתה לו עוול דון קישוט נשים קטנות עליזה בארץ הפלאות  מרק ברווז 13 בפברואר - קים נובאק, שחקנית אמריקאית 18 בפברואר - מרי יור, שחקנית סקוטית 14 במרץ - מייקל קיין, שחקן אנגלי 19 באפריל - ג'יין מנספילד, שחקנית (נפטרה ב-1967) 26 באפריל - קרול ברנט, שחקנית, מנחת טלוויזיה וקומיקאית 23 במאי - ג'ואן קולינס, שחקנית אנגלייה 11 ביוני - ג'ין ויילדר, שחקן אמריקאי 20 ביוני - דני איילו, שחקן אמריקאי 1 באוגוסט - דום דה-לואיז (נפטר ב-2016) 18 באוגוסט - רומן פולנסקי, במאי 18 בספטמבר - רוברט בלייק, שחקן אמריקאי 28 בנובמבר - הופ לאנג, שחקנית (נפטרה 2003) 15 בדצמבר - טים קונוויי, שחקן וקומיקאי 29 ביוני - רוסקו ארבוקל, שחקן אמריקאי 1932 בקולנוע 1933 1934 בקולנוע שנים בקולנוע סרט קולנוע מדיה וקבצים בנושא 1933 בקולנוע בוויקישיתוף
גרדון

האם התכוונתם ל... ג'ון גרדון – ביולוג בריטי משה גרדון (גורדון) - מחנך עברי בפולין בין מלחמות העולם גורדון
בורסק

בורסק (ברומנית: Borsec, בהונגרית: Borszék) - היא עיירה במחוז חרגיטה כמאה ק"מ מצפון מזרח לעיר טרגו מורש. העיירה הייתה ידועה בעבר כעיירת נופש וקיט, אך כיום מקור התעסוקה העיקרי של בני המקום הוא מפעל המים המינרליים של בורסק ומכרות הפחם בקרבת מקום, ונושא התיירות הוזנח לחלוטין. רוב תושבי המקום ממוצא הונגרי. אוכלוסיית בורסק מונה 2,585 נפש (מיפקד 2011), מתוכם 1,975 (76.8%) ממוצא הונגרי. היהודים הראשונים התיישבו בבורסק בשנות ה-70 של המאה ה-19 עם התפתחות המקום עקב גילוי המים המינרליים. היהודים רכשו במקום וילות להשכרה לנופשים (הן עומדות כיום בשיממונן), ניהלו בתי הארחה והסעדה כשרים ועסקו במסחר ובמלאכה. בקצה העיירה המרוחק מהמעיינות המינרליים הוקמו מנסרות עצים ובתי מלאכה לתעשיית העץ, ואף היה במקום מפעל לפסנתרים בבעלות יהודית. בין שתי מלחמות העולם התווספו למקום יהודים ממרמורש שעסקו בתעשיית העץ ובמסחר בבקר. במקום הוקם בית כנסת גדול יחסית (כמאה מושבים) ביחס לאוכלוסייה היהודית והוא שימש גם את הנופשים היהודים במקום. בתקופת מלחמת העולם השנייה, עם כניסת ההונגרים למקום, עזבו רבים מיהודי בורסק את המקום והנותרים גורשו מאוחר יותר לגטו רגין וביוני 1944 הועברו משם לאושוויץ. כיום אין יהודים במקום. אתר האינטרנט הרשמי של בורסק מדיה וקבצים בנושא בורסק בוויקישיתוף האתר של מפעל המים המינרליים של בורסק אתר התיירות של בורסק
תסמונת דנדי-וולקר

תסמונת דנדי-וולקר (באנגלית: Dandy–Walker syndrome) היא קבוצה נדירה של מומים מולדים בהתפתחות המוח. יש שלושה סוגי ביטויים לתסמונת, הפוגעים באיברים שונים במידות משתנות. הפגיעה הבסיסית היא פגיעה בצרבלום, האחראי על קואורדינצית השריר. החדר הרביעי, הנמצא בסמוך לצרבלום, נפגע בדרך כלל וגורם לשינוי בזרימת נוזל המוח והשדרה במוח, להגברת הלחץ התוך-גולגולתי ועלול לגרום לפגיעות נוספות בתפקוד המוחי. מידת הלקות משתנה מאדם לאדם, אך הנזק הוא בדרך כלל קבוע לכל החיים. טיפולים בתסמונת כוללים פיזיותרפיה, חינוך מיוחד, או השתלת נקז מוח בהליך ניתוחי. התסמונת נקראת על שם וולטר דנדי וארתור ארל וולקר. מאפיין בולט של סינדרום זה הוא הגדלה של החדר הרביעי, חוסר מוחלט בוורמיס הצרברלי, חלק אחורי של הקורטקס הצרבלרי שאחראי על קואורדינציה אקסיאלית מסקולוסקלטאלית, וציסטה שמתרחשת בסמוך לחלק האחורי של הגולגולת. מאפיינים נוספים הם עלייה בכמות הנוזלים המקיפים את המוח, ועלייה בלחץ עקב הנוזלים. התסמונת עשויה להופיע בפתאומיות ולהתפתח מבלי שמבחינים בה. תסמונות שמתרחשות בדרך כלל בגיל ינקות, גורמות התפתחות מוטורית איטית, והגדלה מאסיבית של הגולגולת, ואצל ילדים בוגרים כוללות עליה בלחץ התוך-גולגולתי שגורם להקאות, עווית, וסימנים צרברליים הכוללים קואורדינציה מוטורית שרירית לוקה, ותנועות לא מבוקרות של העיניים. סימפטומים נוספים כוללים היקף ראש גדול, בליטה בחלק האחורי של הגולגולת, בעיות עצביות בעיניים, צוואר ופנים, ותבניות נשימה אבנורמליות. תסמונת דנדי-וולקר, מקושרת בדרך כלל עם הפרעות נוספות במערכת העצבים המרכזית, הכוללות חוסר בקורפוס קאלוסום, הפרעות לב, פנים, גפיים, ואצבעות. התסמונת היא בדרך כלל גנטית ספוראדית, וקוראת 1-30000 לידות. פרוגנוזה ודיאגנוזה הורית לסיכוי להולדת ילד עם תסמונת דנדי וולקר קשה, אך יש אפשרות זיהוי תסמונת זו בבדיקת אולטרסאונד בעובר. מדיה וקבצים בנושא תסמונת דנדי-וולקר בוויקישיתוף Dandy-Walker Alliance - ארגון תמיכה להורים וחוקרי המחלה בארצות הברית. Dandy-Walker Syndrome Information Page. Dandy-Walker Syndrome. whonamedit.com ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
שאולי

האם התכוונתם ל... יצחק שאולי – במאי ועורך טלוויזיה ותיאטרון ישראלי משה כהן שאולי – בעבר הרב הראשי של יהדות איראן בישראל ובתפוצות בנימין כהן שאולי – מייסד התיכון הדתי הראשון ביבנה גדעון כהן שאולי – הרב הראשי ליהדות איראן בישראל שני שאולי – שחקנית תיאטרון ומדבבת ישראלית שאולי – דמות בגילומו של אסי כהן בתוכנית "ארץ נהדרת" ובספין אוף "הפרלמנט" שאול (פירושונים) שאולאי (פירושונים) אישים ששמם הפרטי הוא שאולי
שיאוליאי (פירושונים)

האם התכוונתם ל... מחוז שיאוליאי – אחד מעשרת מחוזות ליטא שיאוליאי (רשות מקומית) – אחת מ-60 הרשויות המקומיות של ליטא שיאוליאי – העיר הרביעית בגודלה בליטא; בירתו של מחוז שיאוליאי שיאוליאי (כדורסל) – קבוצת כדורסל ליטאית מהעיר שיאוליאי שיאוליאי ארנה – אולם הכדורסל של קבוצת שיאוליאי
היכל התרבות (תוכנית טלוויזיה)

היכל התרבות היא תוכנית בידור הומוריסטית ישראלית, בכיכובם של אדיר מילר ושלישיית מה קשור, ששודרה בערוץ 2, במסגרת זכיינית השידור רשת בשנים 2005–2006. התוכנית, הדומה בסוגה ל"רק בישראל", "שידורי המהפכה" ו"ארץ נהדרת", עוקבת אחר חדשות עולם הבידור בצורה סאטירית ופרודית, בעזרת פאנל דמויות רחב, בהנחייתו של אדיר מילר. בין הדמויות המפורסמות בתוכנית ניתן למצוא חיקויים של נינט טייב, רונאלדיניו, שירי מימון, רינו צרור, גיל ריבה, פיני חדד ונתי לוי, בנוסף לדמויות פיקטיביות, כמו כתבת הרכילות רננה או כתבי השטח חליל וג'אבר. פורמט התוכנית "היכל התרבות – מגזין התרבות של ישראל", ששודרה ב"רשת" נוצר על ידי אדיר מילר, שכיכב בה לצד "שלישיית מה קשור". הרביעייה הציגה מדי שבוע פרודיה מושחזת ועדכנית על עולם הבידור הישראלי ועל המתרחש בו, בעזרת מערכונים וקטעי אולפן. אל צוות התוכנית הצטרפו כותבים רבים אשר הביאו למסך מערכונים, דמויות חדשות, ועושר תוכניתי רב. התוכנית עלתה לשידור בספטמבר 2005 בימי ראשון, אך עברה לימי רביעי כדי להימנע מפגיעה ברייטינג של התוכנית כתוצאה משידור משחקי ליגת העל בכדורגל באותו יום בערוץ 10. פרק הבכורה זכה לרייטינג של 23.1%. הסדרה שודרה גם ברשת פרטנר תקשורת, לקוחות שירות 3G, לפני שידורה בטלוויזיה. החל מ-2011 התוכנית שודרה בשידורים חוזרים בערוץ HOT קומדי סנטרל. "היכל התרבות", במיזם "אישים" לתיעוד היצירה הישראלית "היכל התרבות (אורכב 28.05.2020 בארכיון Wayback Machine)" - האתר הרשמי ביקורות אהוד אשרי, היזהרו בבני עניים, באתר הארץ, 5 בספטמבר 2005 אורן פרסיקו, ‏מצחיק, אבל בקושי, באתר גלובס, 5 בספטמבר 2005 רותה קופפר, משחק מקדים, באתר הארץ, 4 בספטמבר 2005 אריאל פלקסין, עכבר העיר, איך הפך אדיר מילר לפצצת רייטינג?, באתר הארץ, 22 באפריל 2010 רותה קופפר, התוכנית החדשה של אדיר מילר ו"מה קשור" תעלה בספטמבר, באתר הארץ, 22 באוגוסט 2005 יעל גאוני, ‏רשת לא תילחם בכדורגל: תעביר את "היכל התרבות" ו"משחק מכור" ליום ד', באתר גלובס, 11 בספטמבר 2005 יעל גאוני, ‏23.1% רייטינג לפרק הבכורה של "היכל התרבות", באתר גלובס, 5 בספטמבר 2005 יעל גאוני, ‏פרטנר תשדר בדור השלישי את מערכוני "היכל התרבות", באתר גלובס, 1 בספטמבר 2005
עונת 1996/1997 בלה ליגה

עונת 1996/1997 הייתה העונה ה-66 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 1996 והסתיימה ב-23 ביוני 1997. הליגה כללה 22 קבוצות. לאור החלטה על צמצום הליגה ל-20 שקובצות, שלוש הקבוצות האחרונות ירדו לליגת משנה בסוף העונה. הקבוצה שזכתהו במקום ה-18 השתתפה במשחקי המבחן עם קבוצה מליגת משנה. על ניצחון במשחק ליגה מוענקות שלוש נקודות. מליגת המשנה עלו הרקולס, אקסטרמדורה ולוגרונייס. ריאל מדריד זכתה בתואר וזאת בפעם ה-27 בתולדות המועדון. היא זכתה בהסופר קאפ הספרדי תוך ניצחון על ברצלונה בסיכום מפגש כפול - 2:1, 1:4. הרקולס, אקסטרמדורה, לוגרונייס וסביליה ירדו לליגת משנה בסוף העונה. ראיו ואיקאנו השתתפה במשחקי המבחן. כתוצאה מהם גם היא ירדה לליגת משנה. "פרס פיצ'צ'י" למלך השערים של העונה הוענק: רונאלדו (ברזיל ברזיל), ברצלונה, שכבש 34 שערים. בנוסף לכך זכה רונאלדו גם בנעל הזהב האירופית. "פרס זאמורה" לשוער הטוב ביותר הוענק: חוסה פרנסיסקו מולינה (ספרד ספרד), אתלטיקו מדריד, שספג 32 שערים ב-42 משחקים. פרס דון בלון הוענק על ידי העיתון דון בלון: הספרדי המצטיין: ראול גונזלס (ספרד ספרד) הזר המצטיין: רונאלדו (ברזיל ברזיל) מאמן העונה: ויסנטה קנטאטורה (ארגנטינה ארגנטינה) נתונים מפורטים מאתר rsssf נתונים מפורטים מאתר bdfutbol
עונת 1997/1998 בלה ליגה

עונת 1997/1998 הייתה העונה ה-67 של לה ליגה שהיא הליגה הספרדית הבכירה בכדורגל. העונה החלה ב-30 באוגוסט 1997 והסתיימה ב-16 במאי 1998. הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות ה-17-18 השתתפו במשחקי המבחן עם קבוצה מליגת המשנה. על ניצחון במשחק ליגה מוענקות שלוש נקודות. מליגת המשנה עלו מרידה, סלמנקה ומיורקה. ברצלונה זכתה בתואר וזאת בפעם ה-15 בתולדות המועדון. היא לא זכתה בהסופר קאפ הספרדי תוך הפסד למיורקה בסיכום מפגש כפול - 2:1, 1:0. ספורטינג חיחון ומרידה ירדו לליגת המשנה בסוף העונה. קומפוסטלה וריאל אוביידו השתתפו במשחקי המבחן. כתוצאה מהם ריאל אוביידו ירדה לליגת המשנה. "פרס פיצ'יצ'י" למלך השערים של העונה הוענק: כריסטיאן ויירי (איטליה איטליה), אתלטיקו מדריד, שכבש 24 שערים. "פרס זאמורה" לשוער הטוב ביותר הוענק: ז'אק קונג'ואו (קמרון קמרון), דפורטיבו לה קורוניה, שספג 28 שערים ב-37 משחקים. פרס דון בלון הוענק על ידי העיתון דון בלון: הספרדי המצטיין: אלפונסו פרס (ספרד ספרד) הזר המצטיין: ריבאלדו (ברזיל ברזיל) מאמן העונה: חאבייר אירורטה (ספרד ספרד) נתונים מפורטים מאתר rsssf נתונים מפורטים מאתר bdfutbol
מרוקו במשחקים האולימפיים לנוער

מרוקו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער המרוקאים עשרה מדליות, מהן שתי מדליית זהב. במשחקי הקיץ מרוקו מדורגת במקום ה-64 עם תשעה מדליות, מהן מדליית זהב יחידה. מרוקו השתתפה במשחקי החורף האולימפיים לנוער באולימפיאדת הנוער אינסברוק (2012) בה היא זכתה במדליית זהב בסקי אלפיני. זוהי הזכייה הראשונה של מדינה מאפריקה במדליית זהב במסגרת של משחקי חורף אולימפיים, הן לנוער והן לבוגרים. המשלחת הראשונה של מרוקו למשחקים האולימפיים לנוער הייתה לאולימפיאדת הנוער סינגפור. המשלחת כללה 7 ספורטאים שהתחרו בשלושה ענפי ספורט. המשלחת זכתה במדליית ארד בענף האתלטיקה בריצת 3 קילומטר בנים והגיעה להישג נאה כשהעפילה לתחרות הגמר בריצת 1000 מטר בנים. בענפים קאנו/קיאק ושחייה לא הגיעה המשלחת להישגים וההשתתפות הייתה סמלית בעיקרה. המשלחת לאולימפיאדת הנוער נאנג'ינג הייתה הגדולה ביותר ששלחת מרוקו עד כה. המשלחת מנתה 15 ספורטאים שהתחרו בשישה ענפי ספורט. המשלחת זכתה במדליית ארד בענף האתלטיקה בריצת 2,000 מטר מכשולים בנים. כמו כן, סיימה במקום הרביעי בריצת 800 מטר ו1500 מטר בנים, ובמקום השביעי בריצת 3 קילומטר בנים. המשלחת השתתפה לראשונה במשחקי הנוער בענפים אופניים, הרמת משקולות, התעמלות (התעמלות אמנותית והתעמלות מכשירים), טאקוונדו ורכיבה. אולם, לא הגיעה להישגים משמעותיים. מרוקו השתתפה באולימפיאדת הנוער אינסברוק ושלחה משלחת שמנתה גולש אלפיני אחד. אדם אלמחמדי התחרה בענף סקי אלפיני. הוא זכה במדליית זהב, שהיא מדליית הזהב הראשונה בה מדינה מאפריקה זוכה במסגרת כלשהי של המשחקים האולימפיים, במסלול סופר G. אלמחמדי לא סיים את יתר המסלולים בהם התחרה. מרוקו במשחקים האולימפיים מרוקו במשחקים הפאראלימפיים "YOG champion Adam Lamhamedi gets set to represent Morocco at Sochi 2014" [אדם אלמחמדי, אלוף משחקים אולימפיים לנוער, מתכנן לייצג את מרוקו באולימפיאדת סוצ'י 2014] (באנגלית). הוועד האולימפי הבינלאומי. 23 במאי 2013. נבדק ב-14 בינואר 2016. {{cite web}}: (עזרה)
החבורה הדיהדרלית האינסופית

בתורת החבורות, החבורה הדיהדרלית האינסופית הנה חבורה אינסופית, המכלילה את החבורה הדיהדרלית. חבורה דיהדרלית סופית D n {\displaystyle D_{n}} נוצרת על ידי סיבוב r {\displaystyle r} של 360 ∘ n {\displaystyle {\frac {360^{\circ }}{n}}} ושיקוף s {\displaystyle s} ; כאשר סדר החבורה סופי, הסיבוב גם הוא בעל סדר סופי: r n = 1 {\displaystyle r^{n}=1} . בנוסף, בין השיקוף לסיבוב מתקיים היחס s r s = r − 1 {\displaystyle srs=r^{-1}} . בניגוד לכך, בחבורה הדיהדרלית האינסופית, הסדר של הסיבוב איננו סופי: זוהי החבורה הנוצרת על ידי שני איברים r , s {\displaystyle r,s} , המקיימים s 2 = 1 {\displaystyle s^{2}=1} ו- s r s = r − 1 {\displaystyle srs=r^{-1}} . זוהי חבורה אינסופית, המסומנת D ∞ {\displaystyle \operatorname {D} _{\infty }} או Dih ∞ {\displaystyle \operatorname {Dih} _{\infty }} . כל חבורה דיהדרלית סופית איזומורפית למכפלה חצי ישרה של חבורה ציקלית סופית ו- Z 2 {\displaystyle \mathbb {Z} _{2}} ; תכונה זו מוכללת לחבורה הדיהדרלית האינסופית: D ∞ ≅ Z ⋊ Z 2 {\displaystyle \operatorname {D} _{\infty }\cong \mathbb {Z} \rtimes \mathbb {Z} _{2}} על ידי החלפת המשתנים r {\displaystyle r} ב- s r {\displaystyle sr} , ניתן לקבל ייצוג נוסף של החבורה: ⟨ x , y ∣ x 2 = y 2 = 1 ⟩ {\displaystyle \langle x,y\mid x^{2}=y^{2}=1\rangle } - מכפלה חופשית של שתי חבורות מסדר 2: Z 2 ∗ Z 2 {\displaystyle \mathbb {Z} _{2}*\mathbb {Z} _{2}} . חבורת האיזומטריות של Z {\displaystyle \mathbb {Z} } איזומורפית לחבורה הדיהדרלית האינסופית. החבורה האורתוגונלית (O(2